**Inštrukcie k Oprávnenosti výdavkov a Finančným a percentuálnym limitom**

1. **Riadiaca dokumentácia k oprávnenosti výdavkov**

Žiadateľ/prijímateľ je povinný riadiť sa pravidlami oprávnenosti výdavkov stanovenými v legislatíve EÚ a SR a riadiacej dokumentácie Programu rybné hospodárstvo SR 2021 – 2027 (ďalej len „PRH 21 - 27“) pre programové obdobie 2021 - 2027.

Všeobecné podmienky oprávnenosti výdavkov a základné informácie k zjednodušenému vykazovaniu výdavkov (ďalej aj „ZVV“) sú definované v aktuálne platnej verzii dokumentu [Rámec implementácie fondov](https://eurofondy.gov.sk/dokumenty-a-publikacie/metodicke-dokumenty/vseobecne-metodicke-dokumenty/).

Základné a jednotné pravidlá oprávnenosti pre najčastejšie sa vyskytujúce skupiny výdavkov, pravidlá dokladovania oprávnených výdavkov, základné pravidlá pre ZVV a overovanie hospodárnosti výdavkov sú definované v aktuálne platnej verzii dokumentu [Príručka k oprávnenosti výdavkov](https://www.mpsr.sk/rozvoj-vidieka-a-priame-platby-rybne-hospodarstvo/prirucka-k-opravnenosti-vydavkov-pre-dop-a-pre-projekty-tp/47-43-1723) (ďalej len „Príručka k OV“). Súčasťou Príručky k OV sú aj jej prílohy definujúce kategórie nepriamych výdavkov, číselník skupín výdavkov a postupy overovania hospodárnosti výdavkov.

Splnenie všetkých podmienok uvedených pri jednotlivých výdavkoch je nevyhnutným predpokladom pre ich oprávnenosť. **Pre oprávnenosť všetkých výdavkov platí zákaz ich duplicitného financovania (časové a vecné prekrývanie výdavkov).**

**Všetky limity s väzbou na priame výdavky**, sú uvedené bez dane z pridanej hodnoty (ďalej len „DPH“). Stanovením finančných a percentuálnych limitov (ďalej len „limit“) nie je dotknutá možnosť ich nedosiahnutia alebo prekročenia. Rozdiel medzi prekročenou výškou limitu a stanoveným maximálnym limitom vrátane hraničnej hodnoty je považovaný za **neoprávnený výdavok**.

Poskytovateľ overuje vecnú oprávnenosť výdavkov uvedených v ŽoNFP na základe posúdenia,   
či žiadané výdavky vecne spadajú do rozsahu oprávnených výdavkov určených v tejto prílohe.

Okrem pravidiel stanovených v menovaných dokumentoch platia pre túto výzvu pravidlá oprávnenosti výdavkov vymedzené v tejto prílohe výzvy.

1. **Členenie a vykazovanie výdavkov**

**Členenie výdavkov**

V rámci tejto výzvy sa oprávnené výdavky členia na priame a nepriame výdavky. Platí pritom, že všetky nižšie uvedené typy oprávnených výdavkov sa členia medzi priame výdavky okrem tých, ktoré   
sa zaraďujú do skupiny výdavkov 907 - Paušálna sadzba na nepriame výdavky podľa článku 54 písm. a) NSU[[1]](#footnote-1) a členia sa medzi nepriame výdavky. Príslušné členenie oprávnených výdavkov sa uvádza   
aj v Prílohe č. 4 Podrobný rozpočet projektu.

**Vykazovanie výdavkov**

V tejto výzve sa aplikuje **reálne vykazovanie priamych výdavkov a zjednodušené vykazovanie nepriamych výdavkov** formou **paušálnej sadzby** (ďalej aj „PS“) **na nepriame výdavky** podľa čl. 54 písm. a) NSU.

Žiadateľ je povinný aplikovať uvedenú PS v predkladanej žiadosti o poskytnutie nenávratného finančného príspevku (ďalej len „ŽoNFP“), vrátane Podrobného rozpočtu projektu. Kombinácia uvedenej PS s inou formou ZVV (v zmysle NSU) nie je v rámci jednej a tej istej ŽoNFP prípustná.

**PS na nepriame výdavky je vo výzve stanovená vo výške 7 % oprávnených priamych výdavkov.** Nepriame výdavky projektu teda nesmú prekročiť limit 7 % celkových oprávnených priamych výdavkov projektu.

Výdavky zahrnuté v PS na nepriame výdavky nemôžu byť zároveň vykazované ako priame výdavky. Dvojité deklarovanie výdavkov (t. j. deklarovanie tých istých výdavkov v rámci nepriamych a zároveň   
v rámci priamych výdavkov) povedie ku kráteniu deklarovaných výdavkov a vzniku neoprávnených výdavkov.

Všetky priame výdavky projektu, ktoré nespadajú pod ZVV (nezaraďujú sa do skupiny výdavkov 907), budú reálne vykázané, t. j. preukázané faktúrami alebo inými účtovnými dokladmi/podkladmi rovnocennej preukaznej hodnoty.

Aplikácia vyššie uvedeného ZVV v praxi znamená, že **na reálne vykázané** priame výdavky projektu sa aplikuje **7 % PS na nepriame výdavky**, ktoré prijímateľ nepreukazuje a poskytovateľ neoveruje.

|  |  |
| --- | --- |
| **priame výdavky**  **reálne vykazovanie výdavkov**  (skupina výdavkov) | **nepriame výdavky**  **zjednodušené vykazovanie výdavkov**  (skupina výdavkov) |
| *013 - Softvér*  *014 - Oceniteľné práva*  *021 - Stavby*  *022 - Samostatné hnuteľné veci a súbory*  *hnuteľných vecí*  *023 – Dopravné prostriedky*  *027 - Pozemky*  *930 - Rezerva na nepredvídané výdavky* | *907 - Paušálna sadzba na nepriame výdavky podľa článku 54 písm. a) NSU* |

1. **Metodika ZVV**

**Podmienky uplatnenia ZVV, vrátane ustanovenia podmienok oprávnenosti výdavkov**

Za účelom zjednodušenia vykazovania nepriamych výdavkov využívajú oprávnení žiadatelia/prijímatelia **PS na nepriame výdavky** stanovenú ako podiel z oprávnených priamych výdavkov (čl. 54 písm. a) NSU). Nepriame výdavky, deklarované na základe tejto PS, sa zaraďujú do skupiny výdavkov 907 - Paušálna sadzba na nepriame výdavky podľa článku 54 písm. a) NSU.

Medzi oprávnené nepriame výdavky, pokryté touto PS, patria typy oprávnených nepriamych výdavkov vymedzené v prílohe č. 1 Príručky k OV - Kategórie nepriamych výdavkov.

**Metodika ustanovenia výšky oprávnených výdavkov**

Nepriame výdavky deklarované na základe tejto PS **nesmú presiahnuť 7 % oprávnených priamych výdavkov**.

Celková výška oprávnených nepriamych výdavkov sa vypočíta ako súčin celkových oprávnených priamych výdavkov a stanovenej výšky PS na nepriame výdavky (7 %). To znamená, že celkové oprávnené priame výdavky tvoria základňu pre výpočet a následnú úhradu PS na nepriame výdavky.

**Spôsob výkonu kontroly**

V prípade ZVV formou PS na nepriame výdavky kontrole u prijímateľa podlieha:

* oprávnenosť priamych výdavkov (ktoré sú reálne vykázané),
* súlad percentuálnej sadzby PS uvedenej vo výzve, zmluve o NFP a žiadosti o platbu (ďalej len „ŽoP“),
* správnosť matematického výpočtu výšky výdavkov pokrytých PS (7 %).

Uvedená percentuálna sadzba (7 %) nemôže byť prekročená ani na úrovni reálneho čerpania prostriedkov v projekte, t. j. výška čerpaných nepriamych výdavkov bude priamo úmerne prispôsobená výške čerpaných priamych výdavkov.

1. **Zoznam oprávnených výdavkov**

|  |
| --- |
| Trieda výdavkov **01 - Dlhodobý nehmotný majetok[[2]](#footnote-2)** |
| Skupina výdavkov **013 - Softvér** |
| * **nákup softvéru**   Ak je zakúpený samostatne, tzn. že nie je súčasťou dodávky hardvéru a jeho ocenenia, alebo ak nie je súčasťou zmluvy na uskutočnenie stavebných prác, vrátane výdavkov na nákup licencií súvisiacich s používaním tohto softvéru. Výdavky na softvér sú oprávnenými výdavkami v prípade, že softvér je nevyhnutý pre splnenie cieľov projektu. |
| Skupina výdavkov **014 - Oceniteľné práva** |
| * **nákup licencií**   Oprávneným výdavkom je kúpna cena nakupovaného dlhodobého nehmotného majetku.  V prípade, ak prijímateľ využíva nadobudnutý majetok (napr. licencie) len pre účely projektu, uplatní si výdavky spojené s ich obstaraním v celkovej výške. **Kúpený majetok je nový, nebol používaný a žiadateľ/prijímateľ s ním v minulosti žiadnym spôsobom nedisponoval** (čo i len sčasti, ak bol k dispozícií žiadateľovi/prijímateľovi). Výdavky na licenciu sú oprávnenými výdavkami v prípade, že licencia je nevyhnutá pre splnenie cieľov projektu.  V prípade, že prijímateľ využíva majetok okrem realizácie projektu aj na iné aktivity nesúvisiace  s realizáciou projektu, oprávnené sú len **pomerné výdavky** na jeho obstaranie vypočítané prijímateľom napríklad pomocou nasledujúcich metód:   * + ako pomer výšky celkových výdavkov projektu k celkovému obratu prijímateľa  za predchádzajúci kalendárny rok alebo priemerného obratu za posledné 3 kalendárne roky   + na základe pomeru súčtu osobohodín, ktoré odpracuje zamestnanec/zamestnanci  v rámci projektu k celkovému počtu osobohodín všetkých zamestnancov prijímateľa. |

Zoznam oprávnených výdavkov obsahuje uzavretý zoznam tried a skupín oprávnených výdavkov   
a v rámci nich najčastejšie sa vyskytujúce typy oprávnených výdavkov v rámci tejto výzvy v súlade   
s Číselníkom skupín výdavkov, ktorý tvorí **prílohu č. 2 Príručky k OV.**

|  |
| --- |
| Trieda výdavkov **02 - Dlhodobý hmotný majetok[[3]](#footnote-3)** |
| Skupina výdavkov **021 - Stavby** |
| * **stavebné práce:**   Výdavky na stavebné práce (napr. novostavby, nadstavby, prístavby, stavebné úpravy, opravy a rekonštrukcie) sú oprávnenými výdavkami v prípade, že stavebné práce sú nevyhnuté pre splnenie cieľov projektu a sú splnené nasledujúce podmienky:   * + plánované stavebné práce sú v súlade s platnou územnoplánovacou dokumentáciou  v zmysle zákona č. 25/2025 Z.z. Stavebný zákon a o zmene a doplnení niektorých zákonov (stavebný zákon) resp. vodného zákona (zákon č. 364/2004 Z.z.), pokiaľ sa tieto plány vzťahujú na projekt (neuplatňuje sa, ak pre realizáciu stavebných prác bolo vydané právoplatné rozhodnutie o stavebnom zámere alebo ohlásenie stavebnému úradu pri drobných stavbách podľa § 2 ods. 4 písm. a) až c); pri ostatných drobných stavbách a stavebných úpravách),   + ak je pre realizáciu potrebné stavebné povolenie alebo príslušné ohlásenie stavebnému úradu, žiadateľ/prijímateľ predloží právoplatné stavebné povolenie, resp. písomné oznámenie stavebného úradu k ohláseniu uskutočnenia stavieb, stavebných úprav a/alebo udržiavacích prác, na základe ktorých je možné stavebné práce realizovať,ak je pre realizáciu potrebné stavebné povolenie alebo príslušné ohlásenie stavebnému úradu, žiadateľ/prijímateľ predloží právoplatné stavebné povolenie, resp. písomné oznámenie stavebného úradu k ohláseniu uskutočnenia stavieb, stavebných úprav a/alebo udržiavacích prác, na základe ktorých je možné stavebné práce realizovať   + ak pre realizáciu stavebných prác nie je potrebné vydanie rozhodnutia o stavebnom zámere, ani ohlásenie stavebnému úradu, žiadateľ/prijímateľ musí vedieť zdôvodniť, že projekt v zmysle stavebného zákona nepodlieha rozhodnutiu o stavebnom zámere ani príslušnému ohláseniu stavebnému úradu   + ak je to v zmysle príslušnej právnej úpravy potrebné (zákon č. 24/2006 Z. z. posudzovaní vplyvov na životné prostredie a o zmene a doplnení niektorých zákonov v znení neskorších predpisov) žiadateľ/prijímateľ predloží vyjadrenie príslušného orgánu štátnej správy k posúdeniu vplyvov vybudovania plánovanej stavby na životné prostredie v danej lokalite (tzv. EIA)   V zmysle § 26 zákona o vodách má pri vodných stavbách pôsobnosť stavebného úradu orgán štátnej vodnej správy.  **Oprávneným výdavkom sú aj výdavky na:**   * + projektovú dokumentáciu (v zmysle platnej všeobecne záväznej legislatívy, napr. stavebného zákona),   + realizačná a porealizačná projektová dokumentácia, (napr. dokumentácia skutočného vyhotovenia stavby, geodetické zameranie),odborný autorský dohľad,   + odborný geologický dohľad   + ďalšie nevyhnutné prieskumy a štúdie (napr. geodetické zameranie, hydrogeologický, radónový, archeologický prieskum, tepelnotechnické posúdenie, hluková štúdia, dopravná štúdia)   + stavebnotechnický (alebo stavebný) dozor,   + manipulačný a prevádzkový poriadok stavby.   manipulačný a prevádzkový poriadok stavby.  Výdavky na konkrétnu dokumentáciu sú oprávnenými výdavkami ak sú nevyhnuté pre realizáciu projektu, jeho výsledky a nepresiahnu:   * + **sumu 10 % celkových oprávnených výdavkov na stavebné práce**   pričom u výdavkov na prípravnú a projektovú dokumentáciu vo vyššej ako uvedenej sume je oprávneným výdavkom ich časť neprevyšujúca uvedenú sumu z celkových oprávnených výdavkov na stavebné práce.   * **stavebnotechnický (alebo stavebný) dozor,**   Výdavky na stavebný dozor sú oprávnenými výdavkami v prípade, že stavebný dozor je nevyhnutý pre splnenie cieľov projektu a oprávnené výdavky na stavebný dozor nepresiahnu sumu **2,5 % celkových oprávnených výdavkov na stavebné práce**, pričom výdavky na stavebný dozor preukázateľne priamo súvisia s realizáciou projektu.   * **nákup stavieb**   Výdavky na nákup stavieb sú oprávnenými výdavkami v prípade, že nákup stavby[[4]](#footnote-4) je nevyhnutný pre splnenie cieľov projektu a sú splnené nasledujúce podmienky:   * + stavba bude ohodnotená znaleckým posudkom (nie starším ako 1 rok) vyhotoveným znalcom podľa zákona o znalcoch, tlmočníkoch a prekladateľoch alebo na to určeným oprávneným orgánom   + oprávneným výdavkom je výdavok na nákup stavby, maximálne však do výšky všeobecnej hodnoty zistenej znaleckým posudkom[[5]](#footnote-5)   + je vydané kolaudačné rozhodnutie/osvedčenie alebo rozhodnutie o predčasnom užívaní stavby alebo rozhodnutie o dočasnom užívaní stavby na skúšobnú prevádzku a sú odstránené všetky prípadné nedostatky, na ktoré upozornil stavebný úrad pri vydaní kolaudačného rozhodnutia/osvedčenia[[6]](#footnote-6)   + žiadateľ, či niektorý z predchádzajúcich vlastníkov stavby nezískal príspevok EÚ na nákup danej stavby, čo by v prípade spolufinancovania nákupu z prostriedkov EÚ viedlo k duplicitnému financovaniu, a tým k vzniku neoprávnených výdavkov.   Vo výnimočných a riadne odôvodnených prípadoch[[7]](#footnote-7) môže RO povoliť nákup stavieb, ktoré sú pre účely projektu určené na zbúranie. V tomto prípade sa aplikujú podmienky uvedené v odsekoch vyššie.  Ak RO identifikuje pri kúpe stavieb konflikt záujmov v zmysle § 45 ods. 1 zákona o príspevkoch  z fondov, výdavky na kúpu stavby budú neoprávnené v plnom rozsahu. |
| Skupina výdavkov **022 - Samostatné hnuteľné veci a súbory hnuteľných vecí[[8]](#footnote-8)** |
| * **nákup prevádzkových strojov, prístrojov, zariadení, techniky a náradia,** vrátane prvého zaškolenia obsluhy, ak relevantné:   + nákup a modernizácia kamerovej a výpočtovej techniky vrátane príslušenstva   + nákup a modernizácia telekomunikačnej a techniky (nevyhnutnej na dosiahnutie cieľov projektu)   + nákup a modernizácia komunikačnej infraštruktúry (nevyhnutnej na dosiahnutie cieľov projektu)   + nákup a modernizácia strojov, prístrojov, zariadení, techniky a náradia využívaných  pre potreby prevádzky, podľa špecifikácie, vrátane dodávky, montáže strojov a zariadení a ich prvého zaškolenia   + nákup a modernizácia technológií alebo častí technológií pre nakladanie, vykladanie, triedenie, spracovanie a manipuláciu rýb a produktov akvakultúry, ktoré môžu tvoriť samostatný alebo vzájomne funkčný celok, podľa špecifikácie, vrátane dodávky, montáže zariadení a ich prvého zaškolenia   Oprávneným výdavkom je kúpna cena nakupovaného dlhodobého hmotného majetku.  V prípade, ak prijímateľ využíva nadobudnutý majetok (napr. zariadenie, vybavenie) len pre účely projektu, uplatní si výdavky spojené s ich obstaraním v celkovej výške.  V prípade, že prijímateľ využíva majetok okrem realizácie projektu aj na iné aktivity nesúvisiace  s realizáciou projektu, oprávnené sú len **pomerné výdavky** na jeho obstaranie vypočítané prijímateľom napríklad pomocou nasledujúcich metód:   * + ako pomer výšky celkových výdavkov projektu k celkovému obratu prijímateľa  za predchádzajúci kalendárny rok alebo priemerného obratu za posledné 3 kalendárne roky;   + na základe pomeru súčtu osobohodín, ktoré odpracuje zamestnanec/zamestnanci  v rámci projektu k celkovému počtu osobohodín všetkých zamestnancov prijímateľa. * **nákup použitého zariadenia:**   Výdavky na nákup použitého zariadenia sú oprávnenými výdavkami za predpokladu, že sú potrebné pre daný projekt a vyhovujú platným normám a štandardom a to za splnenia nasledujúcich podmienok[[9]](#footnote-9):   * + obstarávacia cena použitého zariadenia je nižšia ako výdavky na obdobné nové zariadenie   + bude vyhotovený odhad hodnoty zariadenia, alebo odborné vyjadrenie, alebo použité zariadenie bude ohodnotené znaleckým posudkom vyhotoveným znalcom podľa zákona o znalcoch, tlmočníkoch a prekladateľoch   + oprávneným výdavkom je obstarávacia cena, maximálne však do výšky všeobecnej hodnoty zistenej vyhotoveným odhadom hodnoty zariadenia, odborným stanoviskom alebo znaleckým posudkom,   + súčasný, ani žiadny z predchádzajúcich vlastníkov zariadenia nezískal pred predložením ŽoNFP príspevok z verejných zdrojov na nákup daného použitého zariadenia, čo  by v prípade spolufinancovania nákupu z prostriedkov fondov EÚ viedlo k duplicitnému financovaniu, a tým k vzniku neoprávnených výdavkov |
| Skupina výdavkov **023 – Dopravné prostriedky** |
| * Výdavky na nákup dopravných prostriedkov sú oprávnené za týchto podmienok:   + ide o nákladné vozidlá s príslušenstvom projektované a konštruované na prepravu tovaru s najväčšou prípustnou celkovou hmotnosťou nepresahujúcou 3,5 t (kategória N1), vozidlá so samostatným a oddeleným nákladovým priestorom vo vyhotovení Pick up alebo dodávka (nákladový priestor musí byť od ostatných priestorov automobilu pevne oddelený kovovou časťou karosérie, resp. kombináciou s preskleným priehľadom do nákladového priestoru - nie kovovou mriežkou) a prípojné vozidlá s príslušenstvom využívané v akvakultúre/spracovaní produktov rybolovu a akvakultúry, ktoré súvisia s predmetom projektu,   + ide o nákladné vozidlá s príslušenstvom projektované a konštruované na prepravu tovaru s najväčšou prípustnou celkovou hmotnosťou vyššou ako 3,5 t v kategórii N2 a N3 (do a nad 12 t) a prípojné vozidlá s príslušenstvom používané v akvakultúre / spracovaní, pre nakladanie, vykladanie, triedenie a manipuláciu produktov rybolovu a akvakultúry, ktoré súvisia s predmetom projektu,   + ide o špeciálne otvorené alebo uzavreté prepravné prostriedky s príslušenstvom využívané v akvakulúre na prepravu živých rýb, ranných štádií rýb, pohlavných produktov, chladené/mrazené ryby alebo spracované produkty rybolovu a akvakultúry,   + ide o otvorené alebo uzavreté prívesné/návesné zariadenia s príslušenstvom (valníky a iné), využívané v akvakultúre / spracovaní, pre nakladanie, vykladanie, triedenie a manipuláciu produktov rybolovu a akvakultúry, ktoré súvisia s predmetom projektu   + ide o prevádzkové vozidlo spadajúce do kategórie „T[[10]](#footnote-10)“ - kolesové traktory, s indexom kategórie T1, T2, T3 podľa maximálnej konštrukčnej rýchlosti index „a“ – pre kolesové traktory s maximálnou konštrukčnou rýchlosťou najviac 40 km/h, a index „b“ – pre kolesové traktory s maximálnou konštrukčnou rýchlosťou presahujúcou 40 km/h využívané v akvakulúre na prepravu živých rýb, ranných štádií rýb, pohlavných produktov, akvakultúry   + ide o prípojné vozidlá za traktory spadajúce do kategórie „R10“, s indexom kategórie R1, R2, R3, R4 podľa maximálnej konštrukčnej rýchlosti index „a“ – pre kolesové traktory s maximálnou konštrukčnou rýchlosťou najviac 40 km/h, a index „b“ – pre kolesové traktory s maximálnou konštrukčnou rýchlosťou presahujúcou 40 km/h využívané v akvakulúre na prepravu živých rýb, ranných štádií rýb, pohlavných produktov, akvakultúry,   + Ide o traktormi ťahané vymeniteľné stroje / zariadenia kategórie „S10“, s indexom kategórie S1, S2 podľa maximálnej konštrukčnej rýchlosti index „a“ – pre kolesové traktory s maximálnou konštrukčnou rýchlosťou najviac 40 km/h, a index „b“ – pre kolesové traktory s maximálnou konštrukčnou rýchlosťou presahujúcou 40 km/h využívané v akvakulúre na prepravu živých rýb, ranných štádií rýb, pohlavných produktov, akvakultúry.   Dopravné prostriedky a príslušenstvo môžu byť využívané prijímateľom výlučne k manipulácií, preprave a obsluhe hospodárskeho chovu rýb/spracovania produktov rybolovu a akvakultúry u prijímateľa a k manipulácií a obsluhe uvádzania produktov akvakultúry/spracovania na trh prijímateľom.   * Neoprávneným výdavkom je spravidla:   + nákup vozidiel vo vyhotovení kombi   + nákup osobných vozidiel a karavanov * **nákup použitého zariadenia:**   Výdavky na nákup použitého zariadenia / vybavenia sú oprávnenými výdavkami za predpokladu, že sú potrebné pre daný projekt a vyhovujú platným normám a štandardom a to za splnenia nasledujúcich podmienok[[11]](#footnote-11):   * + obstarávacia cena použitého zariadenia / vybavenia je nižšia ako výdavky na obdobné nové zariadenie   + na použité zariadenie /vybavenia bude vyhotovený odhad hodnoty zariadenia, alebo odborné vyjadrenie, alebo použité zariadenie bude ohodnotené znaleckým posudkom vyhotoveným znalcom podľa zákona o znalcoch, tlmočníkoch a prekladateľoch[[12]](#footnote-12)   + oprávneným výdavkom je obstarávacia cena, maximálne však do výšky všeobecnej hodnoty zistenej vyhotoveným odhadom hodnoty zariadenia, odborným stanoviskom alebo znaleckým posudkom,   + súčasný, ani žiadny z predchádzajúcich vlastníkov zariadenia nezískal pred predložením ŽoNFP príspevok z verejných zdrojov na nákup daného použitého zariadenia, čo by  v prípade spolufinancovania nákupu z prostriedkov fondov EÚ viedlo k duplicitnému financovaniu, a tým k vzniku neoprávnených výdavkov |

|  |
| --- |
| Skupina výdavkov **027 - Pozemky** |
| * **nákup pozemkov**[[13]](#footnote-13), alebo ich časti, určených na výstavbu (výlučne pri výstavbe novej prevádzky) za splnenia týchto podmienok:   + výdavky na nákup pozemku preukázateľne priamo súvisia s realizáciou projektu   + výdavky na nákup pozemku **nepresiahnu sumu 10 % celkových priamych oprávnených výdavkov** na projekt, vrátane výdavkov na nákup pozemku (v prípade zanedbaných plôch a plôch, ktoré sa v minulosti používali na priemyselné účely a ktorých súčasťou sú budovy, sa toto obmedzenie zvyšuje na 15 %)   + pozemok bude ohodnotený znaleckým posudkom (nie starším ako 1 rok) vyhotoveným znalcom podľa zákona č. 382/2004 Z. z. o znalcoch, tlmočníkoch a prekladateľoch a o zmene a doplnení   niektorých zákonov alebo na to určeným oprávneným orgánom alebo jeho cena vyplýva z rozhodnutia podľa osobitných predpisov ,   * + oprávneným výdavkom je výdavok na nákup pozemku, maximálne však do výšky všeobecnej hodnoty zistenej znaleckým posudkom,   + žiadateľ/prijímateľ, ani žiaden z predchádzajúcich vlastníkov pozemku nezískal príspevok zo všeobecného rozpočtu EÚ na nákup daného pozemku, čo by v prípade spolufinancovania nákupu z prostriedkov fondov EÚ viedlo k duplicitnému financovaniu, a tým k vzniku neoprávnených výdavkov * **Neoprávneným výdavkom je spravidla:**    + časť výdavkov na nákup pozemku, ktorá je vyššia ako 10% celkových priamych oprávnených výdavkov na projekt,   v prípade identifikácie neoprávnených výdavkov v rámci projektu je potrebné upraviť výšku celkových oprávnených výdavkov na projekt a z tejto sumy počítať maximálne percento výdavkov na nákup pozemku cena pozemku, pri ktorého kúpe sa identifikoval konflikt záujmov |
| Trieda výdavkov **9x - Zjednodušené vykazovanie výdavkov a financovanie, ktoré nie je spojené s nákladmi** |
| Skupina výdavkov **907 - Paušálna sadzba na nepriame výdavky podľa článku 54 písm. a) NSU** |
| **nepriame výdavky deklarované na základe paušálnej sadzby**   Typy oprávnených nepriamych výdavkov, ktoré sa zaraďujú do skupiny výdavkov 907, sú detailne opísané v prílohe v prílohe číslo 1 „kategória nepriamych výdavkov“ Príručka k OV. |
| Trieda výdavkov **93 - Rezerva** |
| Skupina výdavkov **930 - Rezerva na nepredvídané výdavky[[14]](#footnote-14)** |
| * **rezerva na nepredvídané/dodatočné výdavky súvisiace so stavebnými prácami**   rezervu je možné aplikovať vo sume **2,5 % z celkových oprávnených výdavkov na stavebné práce (bez započítanej rezervy)**  Rezerva na nepredvídané výdavky slúži ako rezerva na **prípadné zvýšenia cien stavebných prác** a služieb do konca realizácie projektu k uvedeným reálnym (aktuálnym) jednotkovým cenám v ŽoNFP, prípadne na iné nepredpokladané zmeny, ktoré môžu vzniknúť počas realizácie projektu.  Uplatnenie rezervy na nepredvídané výdavky **je možné len v prípade, ak je takáto rezerva uvedená v ŽoNFP**.  Dodatočné (nepredvídané) výdavky sú výdavky, ktoré **neboli predmetom súťaže verejného obstarávania a ani neboli zahrnuté do pôvodnej zmluvy so zhotoviteľom/dodávateľom** (v prípade prác sa okrem doplnenia nových položiek do pôvodnej zmluvy za dodatočný výdavok považuje aj navýšenie množstva pôvodnej položky). Rezerva musí byť uvedená v rozpočte projektu v skupine výdavkov **930 Rezerva na nepredvídané výdavky**.  Dodatočné výdavky sú výdavky prijímateľa, ktoré vynaložil za dodatočné stavebné práce/služby a ktoré predkladá v rámci Žiadosti o platbu.  V súvislosti s dodatočnými výdavkami **sú oprávnené dodatočné výdavky za stavebné práce** (tzv. naviac práce) – stavebné práce, ktoré **neboli pôvodne zahrnuté v zmluve o dielo**, (napr. v projektovej dokumentácii resp. vo výkaze výmer v prípade FIDIC Red Book), pričom **priamo súvisia s cieľmi** a aktivitami projektu a ich uskutočnenie je nevyhnutné na realizáciu projektu.  Prijímateľ je v prípade dodatočných výdavkov povinný postupovať v súlade so zákonom 343/2015 Z. z. o verejnom obstarávaní a o zmene a doplnení niektorých zákonov.  **O možnosti uplatnenie rezervy na nepredvídané výdavky rozhoduje poskytovateľ na základe dostatočne odôvodnenej žiadosti prijímateľa**. |

V osobitných a riadne odôvodnených prípadoch sú zo strany poskytovateľa akceptovateľné aj iné typy oprávnených výdavkov ako tie, ktoré sú vymedzené vo vyššie uvedenom Zozname oprávnených výdavkov.

V prípade identifikácie neoprávnených výdavkov v ŽoNFP z dôvodu vecnej neoprávnenosti a/alebo neúčelnosti, poskytovateľ v procese odborného hodnotenia zníži výšku celkových žiadaných výdavkov ŽoNFP o identifikované neoprávnené výdavky.

V prípade, ak poskytovateľ identifikuje viac ako 20 % finančnej hodnoty celkových žiadaných výdavkov ŽoNFP ako vecne neoprávnených a/alebo neúčelných, poskytovateľ vydá rozhodnutie o neschválení ŽoNFP.

1. **Finančné a percentuálne limity[[15]](#footnote-15) s väzbou na priame výdavky projektu (hlavná aktivita projektu)**

|  |  |
| --- | --- |
| **Oprávnený výdavok** | **Finančný/percentuálny limit** |
| **Nákup pozemkov** | max. **do výšky 10 %** celkových priamych oprávnených výdavkov projektu  (v prípade zanedbaných plôch a plôch, ktoré sa v minulosti používali na priemyselné účely a ktorých súčasťou sú budovy, sa toto obmedzenie **zvyšuje na 15 %)** |
| **Stavebný dozor** | max. **do výšky 2,5 %** celkových oprávnených výdavkov na stavebné práce |
| **Prípravná a projektová dokumentácia** | sumu 10 % celkových oprávnených výdavkov na stavebné práce |
| **Nákup softvéru** | Výdavok musí zodpovedať obvyklým cenám v danom mieste a čase (Nie je stanovený limit) |
| **Rezerva na nepredvídané výdavky** | **2,5 %** z celkových oprávnených výdavkov na stavebné práce (bez započítanej rezervy) |
| **Nákup licencií** | Výdavok musí zodpovedať obvyklým cenám v danom mieste a čase (Nie je stanovený limit) |

1. **Finančné a percentuálne limity[[16]](#footnote-16) s väzbou na nepriame výdavky projektu (podporná aktivita projektu)**

|  |  |  |
| --- | --- | --- |
| **Nepriame výdavky[[17]](#footnote-17)** | **Percentuálny limit** | |
| max. do výšky **7 %** celkových priamych oprávnených výdavkov projektu | |
| **Oprávnený výdavok**  **v oblasti Informovania a komunikácie[[18]](#footnote-18)** | | **Finančný limit**  **(EUR/kus) max.** |
| **Veľkoplošný pútač[[19]](#footnote-19)** | | (Nie je stanovený limit)  Výdavok musí zodpovedať obvyklým cenám v danom mieste a čase. |
| **Stála tabuľa[[20]](#footnote-20)** | | (Nie je stanovený limit)  Výdavok musí zodpovedať obvyklým cenám v danom mieste a čase. |
| **Plagát[[21]](#footnote-21)** | | (Nie je stanovený limit)  Výdavok musí zodpovedať obvyklým cenám v danom mieste a čase. |

1. **Daň z pridanej hodnoty**

Daň z pridanej hodnoty (ďalej aj „DPH“) je neoprávneným výdavkom okrem prípadov, kedy nie je možné nárokovať jej odpočet podľa platnej legislatívy SR. DPH nie je oprávneným výdavkom v prípade,   
že prijímateľ má nárok na jej odpočet na vstupe. Nárok na odpočet je vymedzený zákonom č. 222/2004 Z. z. o dani z pridanej hodnoty v znení neskorších predpisov.

Oprávnená DPH sa vzťahuje len k plneniam, ktoré sú považované za oprávnené. V prípade,   
ak je výdavok oprávnený iba čiastočne, DPH vzťahujúca sa k tomuto výdavku je oprávneným výdavkom   
v rovnakom pomere.

1. **Overenie hospodárnosti výdavkov**

Žiadateľ/prijímateľ je povinný zachovávať **zásadu hospodárnosti a efektívnosti výdavkov**. Preto bude poskytovateľ overovať, či žiadané/schválené **výdavky ŽoNFP/projektu spĺňajú podmienku hospodárnosti a efektívnosti[[22]](#footnote-22) a či zodpovedajú obvyklým cenám v danom čase a mieste**.

**Overovanie hospodárnosti výdavkov je realizované v etape konania o ŽoNFP**

Poskytovateľ bude v etape konania o ŽoNFP overovať hospodárnosť výdavkov v súlade s Príručkou   
k OV, prílohou č. 3 Príručky k OV - Postupy overovania hospodárnosti výdavkov a pravidlami vymedzenými v tejto prílohe výzvy.

V rámci tejto výzvy poskytovateľ overuje hospodárnosť výdavkov uvedených v ŽoNFP prostredníctvom nasledujúcich postupov na overenie hospodárnosti výdavkov, ktoré pomáhajú získať primerané uistenie o hospodárnosti žiadaných výdavkov:

* finančné limity
* percentuálne limity[[23]](#footnote-23)
* prieskum trhu
* závery odhadu hodnoty zariadenia,
* závery odborného vyjadrenia[[24]](#footnote-24),
* úkon znalca (znalecký posudok)
* ukončeným VO alebo obstarávaním

Vyššie uvedené postupy sú bližšie špecifikované v prílohe č. 3 Príručky k OV - Postupy overovania hospodárnosti výdavkov.

**Overovanie hospodárnosti výdavkov v etape realizácie projektu**

Poskytovateľ, bude v etape realizácie projektu overovať hospodárnosť výdavkov v súlade s Príručkou k OV a prostredníctvom postupov definovaných v prílohe č. 3 Príručky k OV - Postupy overovania hospodárnosti výdavkov.

V prípade nadlimitných zákaziek a v prípade, ak bola zákazka na základe rizikovej analýzy vykonanej poskytovateľom vyhodnotená ako riziková, poskytovateľ overí hospodárnosť výdavkov v rámci kontroly VO/obstarávania (po uzavretí zmluvy o NFP a nadobudnutí jej účinnosti). Poskytovateľ overí hospodárnosť výdavkov aj pri zmenách zmluvy s dodávateľom, ktorá bola uzavretá ako výsledok VO/obstarávania.

Bližšie informácie sú uvedené v kapitole 6 Príručky k OV.

V prípade nadlimitnej zákazky kontrolu po uzavretí zmluvy tzv. „ex post“ kontrola podľa § 184s až § 184y zákona o verejnom obstarávaní, t. j. kontrola celého postupu zadávania zákazky vo fáze po uzavretí zmluvy s úspešným uchádzačom vykonáva ako orgán kontroly Úrad pre verejné obstarávanie.

Kontrola po uzavretí zmluvy je povinná pre všetky typy nadlimitných zákaziek. Iné ako nadlimitné zákazky a zákazky, na ktoré sa nevzťahuje pôsobnosť zákona o verejnom obstarávaní, sú kontrolované v prípade, ak sú tieto zákazky na základe vykonanej rizikovej analýzy vyhodnotené ako rizikové alebo z vlastného podnetu.

Výstupom kontroly po uzavretí zmluvy je v závislosti od zistených skutočností buď protokol, ak sú identifikované zistenia, ktoré mali alebo mohli mať vplyv na výsledok zadávania zákazky alebo záznam, ak nie sú identifikované zistenia, ktoré by mali alebo mohli mať vplyv na výsledok zadávania zákazky.

Úrad pre verejné obstarávanie v rámci výkonu kontroly po uzavretí zmluvy overuje aj dodržiavanie princípu hospodárnosti.

V ostatných prípadoch poskytovateľ overí hospodárnosť tých výdavkov, ktoré budú nárokované v rámci administratívnej finančnej kontroly ŽoP identifikovanej ako „riziková“ (t. j. v rámci úplnej administratívnej finančnej kontroly ŽoP) alebo v rámci finančnej kontroly na mieste, príp. zmenového konania.

V rámci výkonu administratívnej finančnej kontroly ŽoP, finančnej kontroly na mieste, alebo zmenového konania poskytovateľ overuje hospodárnosť výdavkov prostredníctvom ukončeného VO/obstarávania a na základe výsledku už zrealizovaných kontrol.

V rámci výzvy poskytovateľ overuje hospodárnosť výdavkov projektu aj prostredníctvom nasledujúcich postupov na overenie hospodárnosti výdavkov, ktoré pomáhajú získať primerané uistenie o hospodárnosti týchto výdavkov:

* finančné limity
* percentuálne limity22
* prieskum trhu
* závery odhadu hodnoty zariadenia,
* závery odborného vyjadrenie23,
* úkon znalca (znalecký posudok)
* individuálne postupy používané poskytovateľom

Poskytovateľ je oprávnený vykonať overenie hospodárnosti výdavkov aj nad rámec vyššie uvedeného, a to napr. v prípade zmeny riadiacej dokumentácie zo strany centrálneho koordinačného orgánu alebo zmeny zo strany riadiaceho orgánu pre PRH (napr. aktualizácia Príručky k OV a jej príloh).

Žiadateľ/prijímateľ **sa nezbavuje** výlučnej a konečnej zodpovednosti za dodržanie zásady hospodárnosti výdavkov.

Týmto dokumentom nie sú dotknuté povinnosti žiadateľa/prijímateľa vyplývajúce zo zákona 343/2015 Z. z. o verejnom obstarávaní a o zmene a doplnení niektorých zákonov, z metodickej príručky k VO pri VO/obstarávaní zákaziek na dodanie tovarov, poskytnutie služieb a uskutočnenie stavebných prác.

1. Nariadenie Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku v platnom znení (ďalej len „NSU“). [↑](#footnote-ref-1)
2. Radia sa sem zložky nehmotného majetku, ktorých ocenenie je vyššie ako suma 2 400 EUR a doba použiteľnosti dlhšia ako jeden rok. Podľa rozhodnutia účtovnej jednotky (t. j. žiadateľa/prijímateľa) sem možno zaradiť aj dlhodobý nehmotný majetok, ktorého ocenenie sa rovná tejto sume alebo je nižšie, ak doba použiteľnosti tohto majetku je dlhšia ako jeden rok a účtovná jednotka postupuje v súlade so svojou internou smernicou k postupom účtovania. [↑](#footnote-ref-2)
3. Vrátane nákladov súvisiacich s obstaraním dlhodobého hmotného majetku do času uvedenia predmetného majetku do užívania. [↑](#footnote-ref-3)
4. Aj rozostavanej stavby zapísanej v evidencii nehnuteľností na správe katastra. [↑](#footnote-ref-4)
5. Hodnota stavby môže byť určená aj v zmysle osobitného právneho predpisu, pričom nemôže dôjsť k porušeniu pravidiel hospodárskej súťaže. Žiadateľ/prijímateľ preukáže poskytovateľovi hodnotu stavby aj s ohľadom na DPH, ak je to relevantné. DPH ako oprávnený výdavok musí spĺňať podmienky uvedené v RIF v kapitole 10 Oprávnenosť výdavkov. [↑](#footnote-ref-5)
6. Uvedené platí na tie stavby, na ktoré sa tieto náležitosti (kolaudačné rozhodnutie/osvedčenie, atď.) vzťahujú podľa zákona č. 50/1976 Zb. o územnom plánovaní a stavebnom poriadku v znení neskorších predpisov / zákona 201/2022 Z. z. o výstavbe a nevzťahuje sa na stavby, ktoré prijímateľ v rámci projektu uvedie do súladu s príslušnými požiadavkami právnych predpisov. [↑](#footnote-ref-6)
7. S prihliadnutím na možnú výšku výdavkov vynaložených na búracie práce, RO prípadne určí ďalšie podmienky oprávnenosti. [↑](#footnote-ref-7)
8. samostatné hnuteľné veci s výnimkou hnuteľných vecí (pozemky, stavby, byty a nebytové priestory, umelecké diela, zbierky, predmety z drahých kovov) a súbory hnuteľných vecí, ktoré majú samostatné technicko-ekonomické určenie s dobou použiteľnosti dlhšou ako jeden rok a v ocenení vyššom ako je suma ustanovená v osobitnom predpise (vrátane nákladov súvisiacich s obstaraním dlhodobého nehmotného majetku do času uvedenia predmetného majetku do užívania), [↑](#footnote-ref-8)
9. V ostatných prípadoch, ktoré nespĺňajú definíciu v zmysle § 22, odsek 2 písm. a) zákona o dani z príjmov je potrebné splniť len podmienky súladu s platnými normami a štandardmi a podmienky uvedené v v odseku 1 písm. a), d) a to pri dodržaní zásady riadneho finančného hospodárenia. [↑](#footnote-ref-9)
10. Podľa zákona č. 106/2018 Z.z. o prevádzke vozidiel v cestnej premávke a o zmene a doplnení niektorých zákonov, a nariadenia (EÚ) č. 167/2013 [↑](#footnote-ref-10)
11. V ostatných prípadoch, ktoré nespĺňajú definíciu v zmysle § 22, odsek 2 písm. a) zákona o dani z príjmov je potrebné splniť len podmienky súladu s platnými normami a štandardmi a podmienky uvedené v v odseku 1 písm. a), d) a to pri dodržaní zásady riadneho finančného hospodárenia. [↑](#footnote-ref-11)
12. RO je oprávnený v závislosti od ceny zariadenia si vyžiadať / dožiadať od prijímateľa pre overenie hodnoty zariadenia, jeho primeraný spôsob ohodnotenia zariadenia a to v závislosti od jeho konečnej ceny, tak aby zvolený spôsob vyhotovenia ohodnotenia vzhľadom na cenu zariadenia nebol neprimerane drahý. [↑](#footnote-ref-12)
13. V prípade, ak žiadateľ/prijímateľ alebo niektorý z predchádzajúcich vlastníkov pozemku získal v minulosti príspevok zo všeobecného rozpočtu EÚ na nákup príslušného pozemku, potom výdavky na nákup tohto pozemku budú považované za neoprávnené. **Ak poskytovateľ identifikuje pri kúpe pozemku konflikt záujmov v zmysle § 45 ods. 1 zákona o príspevkoch z fondov, výdavky na kúpu pozemku budú neoprávnené v plnom rozsahu**. [↑](#footnote-ref-13)
14. NáDPHrok na čerpanie výdavkov z rezervy na nepredvídané výdavky nevzniká prijímateľovi automaticky, ale iba v tom prípade, ak potreba čerpanie týchto výdavkov v etape realizácie projektu skutočne vznikne a príslušná žiadosť o zmenu bude schválená zo strany poskytovateľa. [↑](#footnote-ref-14)
15. Všetky limity s väzbou na priame výdavky, okrem finančných limitov, sú uvedené bez dane z pridanej hodnoty (ďalej len „DPH“). **Stanovením finančných a percentuálnych limitov (ďalej len „limit“) nie je dotknutá možnosť ich nedosiahnutia alebo prekročenia. Rozdiel medzi prekročenou výškou limitu a stanoveným maximálnym limitom vrátane hraničnej hodnoty je považovaný za neoprávnený výdavok**. [↑](#footnote-ref-15)
16. Všetky limity s väzbou na nepriame výdavky sú uvedené bez DPH. [↑](#footnote-ref-16)
17. Nepriame výdavky sú také výdavky, ktoré súvisia nepriamo s realizáciou projektu (resp. nemôžu byť priamo priradené k niektorej z hlavných aktivít projektu) a sú vynaložené na zabezpečenie podpornej aktivity projektu. [↑](#footnote-ref-17)
18. O podpore získanej z európskych štrukturálnych a investičných fondov na spolufinancovanie projektu (nepriame výdavky). [↑](#footnote-ref-18)
19. Povinný pri projektoch slúžiacich na financovanie stavebných činností a celkovej výške NFP do 500 000 EUR. [↑](#footnote-ref-19)
20. Povinná pri projektoch spočívajúcich v zakúpení fyzického objektu alebo financovaní stavebných činností a celkovej výške NFP nad 500 000 EUR. [↑](#footnote-ref-20)
21. Povinný pri projektoch, na ktoré sa nevzťahuje povinnosť osadenia veľkoplošného pútača a vyvesenia stálej tabule. [↑](#footnote-ref-21)
22. Hospodárnosťou sa rozumie vynaloženie verejných financií na vykonanie činnosti alebo obstaranie tovarov, stavebných prác a služieb v správnom čase, vo vhodnom množstve a kvalite za najlepšiu cenu. Na úrovni projektu sa hospodárnosťou rozumie minimalizácia výdavkov nevyhnutých na realizáciu projektu pri rešpektovaní cieľov projektu pri zachovaní vyššie uvedených podmienok. [↑](#footnote-ref-22)
23. V niektorých prípadoch sú percentuálne limity stanovené nie len pre skupiny výdavkov ale aj pre jednotkové výdavky (napr. nákup stavieb, stavebný dozor, odborný autorský dohľad, iné). [↑](#footnote-ref-23)
24. Odborné vyjadrenie kde sú potrebné odborné znalosti a nejedná sa znaleckú činnosť vykonávanú podľa osobitného zákona. [↑](#footnote-ref-24)